DSB arbejder på højtryk for at sende tog til Vendsyssel, så vendelboerne kan igen kan køre i tog fra Frederikshavn til Lindholm og retur.

Da jernbanebroen blev påsejlet, blev DSBs tog fragtet til hovedlandet via Gøteborg -og nu arbejder DSB på at få dem samme vej tilbage, fordi genåbningen af jernbanebroen er udsat til en gang i det nye år. Det skriver P4 Nordjylland. - Vi tør af gode grunde ikke melde en endelig dato ud, men vi arbejder på højtryk for at sikre vendelboerne tog igen, siger DSBs trafikinformationschef Tony Bispeskov til DR Nordjylland. Han tør heller ikke endnu love, om der kommer timedrift i Vendsyssel. /ritzau/